Държавен вестник, бр. 92, 2025 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  92
реда за налагане на административни санк­
ции (ДВ, бр. 23 от 2023 г.) (Наредба № 3 от 
2023 г.);
4. предоставили в ДФЗ информацията 
и документите по чл. 21 и чл. 24 – 28 във 
връзка с изпълнението на дейностите по 
интервенция в предвидените срокове;
5. регистрирани в Националната инфор­
мационна система „Отпадъци“ (НИСО) – не 
по-късно от първи април през годината на 
подаване на заявления за подпомагане; 
6. отговарят на условията за одобрение за 
участие и подпомагане;
7. с подадено заявление, по което през 
първата година не са установени условия и 
изисквания по чл. 32, съгласно които не е 
одобрен за участие.
(2) Земеделските стопани предоставят на 
ДФЗ информацията, необходима за тяхното 
идентифициране по чл. 59, параграф 4 от 
Регламент (ЕС) 2021/2116.
Чл. 20. Одобрен за участие земеделски 
стопанин, който е получил точки по критерий 
№ 4 съгласно приложение № 1, е допустим 
за подпомагане в периода на изпълнение на 
ангажимента, когато:
1. не е намалил отчетения в този критерий 
размер на площите;
2. спазва Регламент (ЕС) 2018/848 на Ев­
ропейския парламент и на Съвета от 30 май 
2018 година относно биологичното производ­
ство и етикетирането на биологични продукти 
и за отмяна на Регламент (ЕО) № 834/2007 
на Съвета (ОВ, L 150 от 14 юни 2018 г.), на­
ричан по-нататък „Регламент (ЕС) 2018/848“.
Чл. 21. (1) Земеделският стопанин или 
упълномощеното от него лице, което от­
говаря за изпълнението на дейностите и 
задълженията в стопанството, кандидат по 
интервенцията, трябва да премине обучение, 
насочено към дейностите от поетите от него 
ангажименти, като практики за щадящи 
обработки на почвата, сеитбообращение на 
културите и/или влагане на органични ве­
щества/подобрители в почвата.
(2) Условията по ал. 1 трябва да са изпъл­
нени до 30 септември на годината на подаване 
на заявление за подпомагане.
Чл. 22. (1) Изпълнението на изисквания­
та по чл. 21 се установява с документ за 
преминато обучение, издаден от обучаваща 
институция, съгласно Закона за висшето 
образование или удостоверение, издадено от 
някоя от институциите по чл. 18, т. 1, 5 и 6 
от Закона за професионалното образование 
и обучение.
(2) Удостоверението или друг документ 
за преминато обучение по част от профе­
сия или получена степен на професионална 
квалификация трябва да бъде издадено от 
някоя от институциите по чл. 18, т. 1, 5 и 6 
от Закона за професионалното образование 
и обучение, а за центровете за професионал­
но обучение (ЦПО) се изисква и да бъдат 
вписани в регистъра на лицензираните ЦПО 
към Националната агенция за професионално 
образование и обучение.
(3) Удостоверението или документът за 
преминато обучение по ал. 1 и 2 не се пре­
доставят на хартиен носител, ако могат да 
бъдат проверени служебно от ДФЗ.
Чл. 23. Държавен фонд „Земеделие“ в 
рамките на годишния бюджет по чл. 4, ал. 2 
одобрява за участие земеделски стопани, 
заявленията на които са получили равен 
или по-голям брой точки от определените 
по чл. 12, т. 3, с изпълнявани дейности и 
земеделски парцели, за които е предоставена 
в предвидените срокове информацията по 
чл. 24 – 28 и с които се изпълняват общите 
правила за ротация на заявените земеделски 
парцели съгласно раздел III „Общи правила 
за извършване на ротация“.
Чл. 24. (1) Земеделските стопани в година­
та на подаване на заявлението за подпомагане 
предоставят в ДФЗ чрез СЕУ в периода от 
1 август до 30 септември План за управление 
на хранителните вещества.
(2) Планът за управление на хранителните 
вещества по ал. 1 се изготвя от дипломиран 
агроном въз основа на очакваните годишни 
добиви от отглежданата земеделска култура 
и въз основа на резултатите от почвените 
проби и анализ на почвата.
(3) Почвените проби по ал. 2 се вземат 
за всеки парцел в периода от 1 август на 
предходната година до 15 май на годината 
на подаване на заявление за подпомагане, 
а за едногодишните земеделски култури се 
вземат и преди засяването им.
(4) Планът за управление на хранителните 
вещества по ал. 1 се изготвя по образец, ут­
върден от изпълнителния директор на ДФЗ, 
и съдържа най-малко:
1. земеделски парцели с номерата в ИСАК;
2. отглежданата земеделска култура;
3. площ на земеделския парцел от ИСАК;
4. референтни резултати от анализа на 
почвата въз основа на почвените проби, 
с информация за киселинност (рН), азот
(mg/kg), фосфор и калий;
5. очакван годишен добив;
6. количество необходим азот за всеки 
земеделски парцел въз основа информацията 
по ал. 2;
7. планираното за внасяне количество 
минерален азот, което не може да надвишава 
редуцираното с 20 на сто количество по т. 6, 
както и да е повече от 120 кг/ха;
8. номер на сертификата за акредитация на 
лабораторията по чл. 25, която е извършила 
пробовземането;